CELEX: 62012TN0058
Language: sl
Date: 2012-02-09 00:00:00
Title: Zadeva T-58/12: Tožba, vložena 9. februarja 2012 – Nabipour in drugi proti Svetu

14.4.2012   
            
            
               SL
            
            
               Uradni list Evropske unije
            
            
               C 109/23
            
         Tožba, vložena 9. februarja 2012 – Nabipour in drugi proti Svetu
   (Zadeva T-58/12)
   2012/C 109/50
   Jezik postopka: angleščina
   
      Stranke
   
   
      Tožeče stranke: Ghasem Nabipour (Tehran, Iran), Mansour Eslami (Madliena, Malta), Mohamad Talai (Hamburg, Nemčija), Mohammad Moghaddami Fard (Tehran), Alireza Ghezelayagh (Singapur, Republika Singapur), Gholam Hossein Golparvar (Tehran), Hassan Jalil Zadeh (Tehran), Mohammad Hadi Pajand (London, Združeno kraljestvo), Ahmad Sarkandi (Združeni arabski emirati), Seyed Alaeddin Sadat Rasool (Tehran) in Ahmad Tafazoly (Shanghai, Ljudska republika Kitajska) (zastopniki: S. Kentridge, QC (Queen’s Counsel), M. Lester, Barrister, in M. Taher, Solicitor)
   
      Tožena stranka: Svet Evropske unije
   
      Predlogi
   
   Tožeče stranke Splošnemu sodišču predlagajo, naj:
   
               —
            
            
               razglasi ničnost Sklepa Sveta 2011/783/SZVP z dne 1. decembra 2011 o spremembi Sklepa 2010/413/SZVP o omejevalnih ukrepih proti Iranu (UL L 319, 12.2011, str. 71) in Izvedbene uredbe Sveta (EU) št. 1245/2011 z dne 1. decembra 2011 o izvajanju Uredbe (EU) št. 961/2010 o omejevalnih ukrepih proti Iranu (UL L 319, 2.12.2011, str. 11), v delih, v katerih se nanašata na tožeče stranke;
            
         
               —
            
            
               odloči, da se prepoved potovanja ne uporabi za nobeno od njih;
            
         
               —
            
            
               Svetu naloži plačilo stroškov.
            
         
      Tožbeni razlogi in bistvene trditve
   
   Tožeče stranke v utemeljitev tožbe navajajo štiri tožbene razloge. Trdijo, da Svet s tem, da je njihova imena vključil na seznam, ki je priloga k izpodbijanemu sklepu oziroma izpodbijani uredbi:
   
               —
            
            
               ni posredoval ustrezne in zadostne obrazložitve;
            
         
               —
            
            
               ni spoštoval meril, ki se uporabljajo za oblikovanje seznamov in/ali je zagrešil očitno napako pri presoji, ker je ugotovil, da so bila ta merila spoštovana v zvezi s tožečimi strankami;
            
         
               —
            
            
               je neupravičeno in nesorazmerno kršil temeljne pravice tožečih strank, vključno z njihovo pravico do varstva lastnine, poklicne dejavnosti in ugleda, kot tudi do zasebnega in družinskega življenja; in
            
         
               —
            
            
               ni zaščitil pravice tožečih strank do obrambe in njihove pravice do učinkovitega sodnega nadzora.